Míriam Hatibi

Míriam Hatibi (1993-yil Barselonada tugʻilgan) — maʼlumotlar tahlilchisi va aktivist. Ibn Battuta jamgʻarmasining matbuot kotibi boʻlib xizmat qilgan, musulmon hamjamiyatining faol aʼzosiEsteve Plantada, 'Míriam Hatibi: „Tots els actors de la societat s’han d’implicar en la lluita contra el radicalisme“' (18/08/17) on NacióDigital.
thumb|Míriam Hatibi

 Yoshligi 
Míriam Hatibi 1993-yilda Barselonada tugʻilgan va Bellpuigda voyaga yetgan. Uning ota-onasi marokashlik boʻlgan. Otasining ismi Mustafo, onasining ismi Oysha. Uning Umar va Yasin ismli ikki aka-ukasi bor. Hatibi boshlangʻich taʼlimni Vedruna maktabida, oʻrta taʼlimni esa Lo Pla d’Urgell institutida olgan. U Pompeu Fabra universitetida Xalqaro biznes iqtisodiyoti boʻyicha bakalavr darajasini, soʻngra Barselona universitetida Xalqaro integratsiya yoʻnalishi boʻyicha magistr darajasini egallagan. Hozirda u ijtimoiy tarmoqlardagi maʼlumotlarni tahlil qiluvchi kommunikatsiya agentligida analitik sifatida faoliyat olib boradiAntoni Maria Piqué, 'Míriam Hatibi: ¿"Cómo es que información tan importante sobre el imán de Ripoll no llegó"?' (25/08/17) in El Nacional.

Hatibi taʼlimni juda qadrlaydi va shu sababli oʻqituvchi boʻlishni orzu qilgan. U oʻz muvaffaqiyatini oʻqituvchilarining hissasi bilan bogʻlaydi. U bolaligida musulmon boʻlsa ham, katolik maktabida oʻqigan va shu orqali turli odamlar bilan birga yashashni oʻrgangan. Oʻqituvchilari sinfda din emas, bolalarning oʻzlari muhimligini taʼkidlagan. Maktab ibodatlarida qatnashish majburiy boʻlmasa-da, ota-onasi uni cherkovga yuborgan, chunki ular boshqa madaniyatlarni oʻrganish va moslashishni muhim deb bilishgan. Hatibi ibodatlar va Rojdestvo bayramlarida ham qatnashgan. Shu orqali u yoshligidan turli madaniyatlarni tushunishni va hurmat qilishni oʻrgangan. Bu tajriba unga vakillikning ahamiyatini ham anglashga yordam bergan.

 Faoliyati 
Míriam Hatibi OAVda ayollar, ayniqsa, immigrantlarning qizlari, ularning ijtimoiy tasviri, vakilligi yetarlicha yoritilmasligi haqida gapiradi. U hijob ayol identitetining yagona belgisi boʻlishi kerak degan fikrga qarshi kurashadi. Hatibining fikricha, Gʻarb feminizmi koʻpincha islomofobik identitetlarni mustahkamlashga xizmat qiladi. U bunday feminizmni „gegonik“ feminizm deb ataydi, shuningdek, hijob zulm ramzi sifatida koʻrish asosiga qurilganini taʼkidlaydi''Entre xarxes i mitjans' (25/03/17) on Corporació Catalana de Mitjans Audiovisuals. U odamlarni islom notoʻgʻri yoki jinsiy tafovutga asoslangan din emasligini, balki bagʻrikeng din ekanini tushuntirishga oʻrgatishga va hijob taqadigan ayollar erkin ravishda shu qarorga kelganliklarini koʻrsatib berishga harakat qiladi. Shuningdek, u kishilarni musulmon ayollarni faqat hijoblari uchun emas, balki inson sifatida hurmat qilishga chaqiradi.

2014-yil dekabr oyidan 2020-yil iyun oyiga qadar Hatibi Ibn Battuta jamgʻarmasi matbuot kotibi boʻlib faoliyat yuritgan. Ushbu tashkilot Marokash va Ispaniya oʻrtasida ijtimoiy-madaniy almashinuvni rivojlantirish hamda ilmiy bilimlarni tarqatish maqsadida tashkil etilgan.

2017-yil avgust oyida Barselona va Kambrilsdagi terrorchilik hujumlaridan soʻng Míriam Kataloniya maydonidagi namoyishda yuzlab musulmonlarni birlashtirgan tadbirda terrorizmni keskin qoralagan. Ibn Battuta matbuot kotibi sifatida u oʻsha yilning 26-avgustida Barselonada boʻlib oʻtgan namoyishda manifestni oʻqish uchun tanlab olinganDomingo Marchena, 'Míriam Hatibi: „Sentimos orgullo de Barcelona“' (23/08/17) in La Vanguardia.

 

Turkum:Musulmon faollar
Turkum:Kataloniyadan faollar
Turkum:Ispaniyalik ayol faollar
Turkum:Ispaniyada feminizm
Turkum:Ispaniyalik musulmonlar
Turkum:Pompeu Fabra universiteti bitiruvchilari
Turkum:Barselona universiteti bitiruvchilari
Turkum:Marokash kelib chiqishiga ega ispanlar
Turkum:1993-yilda tugʻilganlar
Turkum:Yashayotgan insonlar